### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. maj 2023 har vedtaget Magistratens foranstående indstilling af 24. april 2023.

Magistratsafdelingen for Teknik og Miljø udarbejder notat.

###

Socialdemokratiet, stiller hermed forslag om ændring af tomgangsregler for alle motoriserede køretøjer i [adresse].

[adresse] er en af de kommuner hvor tomgangsreglerne er maksimalt 3 minutters tomgang. Andre kommuner har for længst indført regler om maksimalt 1 minuts tomgang.

Som vi har kunnet læse i dette års klima rapport, så giver det god mening at gøre alt hvad vi kan for at reducere udledning fra køretøjer store som små. Sidst at reglerne blev ændret i [adresse] var i 1982. Det giver derfor god mening at [adresse] retter til og får plukket denne lavthængende frugt.

Derfor foreslår Socialdemokratiet at vi ændrer de nuværende regler fra 3 minutter til 1 minut. Derudover ønsker vi det kommunikeret tydeligt ud til erhvervslivet og privatbilismen i [adresse]. Det er desværre vores opfattelse at mange ikke overholder nuværende regler f.eks. ifm. leveringer, når der holdes pause i bilen og når bilen skal gøres klar om morgenen.

Der er situationer, hvor tomgangskørsel ikke kan undgås (f.eks. ved trafik kø), ligesom visse erhvervs- og udrykningskøretøjer kan have brug for motorkraften i forbindelse med løsning af en række opgaver. Sådanne tilfælde er undtaget fra kravet.

Benny Karlsen, Medlem af Teknisk Udvalg (S)

Yan Kristensen, Medlem af Teknisk Udvalg (S)

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra S om ændring af tomgangsregler

### Resume

Den 1. februar 2023 behandlede byrådet forslag fra Socialdemokratiet om ”Ændring af Tomgangsregler”. Forslaget blev sendt til behandling i Teknik og Miljø.

Tilbage i 1982 vedtog Aarhus Byråd et tomgangsregulativ, som bestemmer, at køretøjer ikke må holde i tomgang i mere end 3 minutter. Det gælder i hele kommunen og gælder alle motoriserede køretøjer.

Det er de enkelte kommunalbestyrelser, der træffer afgørelse omkring tomgangsregler, og derfor er reglerne også forskellige fra kommune til kommune. Nogle kommuner har slet ingen begrænsning, mens andre har henholdsvis 1, 2 og 3 minutter.

Det er svært at sige hvilke miljømæssige konsekvenser en ændring af regulativet har, men det giver god mening at gøre alt hvad man kan for at reducere udledningerne fra transportsektoren.

Derfor foreslår Teknik og Miljø, at regulativet fra 1982 opdateres og reglerne ændres, så det fremover kun vil være lovligt at holde i tomgang i 1 minut, dog med enkelte undtagelser, jf. beslutningsforslaget, bilag 1.

### Beslutningspunkter

Det indstilles:

At 1) Tomgangsregulativet ændres så begrænsningen sænkes til 1 minut som vist i bilag 2

At 2) Teknik og Miljø gennemfører en oplysningskampagne om de nye regler

At 3) Teknik og Miljø gennemfører en intern oplysningskampagne, så kommunens ansatte går forrest.

### Borgmesterens Afdelings påtegning

Fremsendes til Magistraten. Borgmesterens afdeling har ingen bemærkninger til indstillingen.

### Sagsforløb

Udvalg: [adresse]

Dato: 25-05-2022

Natasja Olesen:

Fremsendes til Teknisk Udvalg til behandling i henhold til beslutning i byrådets møde den 25. maj 2022.

Udvalg: Teknisk Udvalg

Dato: 15-06-2022

Natasja Olesen:

Sagens behandling udsat.

Udvalg: Teknisk Udvalg

Dato: 20-06-2022

Natasja Olesen:

Et enigt udvalg anbefaler, at forslaget fremsendes til Magistratsafdelingen for Teknik og Miljø med henblik på udarbejdelse af en indstilling, og at sagen derefter tilbagesendes til byrådet via Magistraten.

Udvalg: [adresse]

Dato: 01-02-2023

Natasja Olesen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 1. februar 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 24-04-2023

Natasja Olesen: 5

Fremsendes til [adresse] med bemærkning, at Magistraten i mødet den 24. april 2023 anbefaler, at byrådet tiltræder Magistratsafdelingen for Teknik og Miljøs indstilling af 12. april 2023.